จ.นครศรีธรรมราช ประชุมคณะทำงานพัฒนาระบบแผนที่ทางสังคมเพื่อการพัฒนาสังคมและความมั่นคงของมนุษย์ Social  Map
จังหวัดนครศรีธรรมราช ประชุมคณะทำงานพัฒนาระบบแผนที่ทางสังคมเพื่อการพัฒนาสังคมและความมั่นคงของมนุษย์ Social Map


ที่ห้องประชุมสำนักงานพัฒนาสังคมและความมั่นคงของมนุษย์จังหวัดนครศรีธรรมราช ศาลากลางจังหวัดนครศรีธรรมราช  นายวิรัตน์ รักษ์พันธ์ รองผู้ว่าราชการจังหวัดนครศรีธรรมราช เป็นประธานประชุมคณะทำงานพัฒนาระบบแผนที่ทางสังคมเพื่อการพัฒนาสังคมและความมั่นคงของมนุษย์ Social Map จังหวัดนครศรีธรรมราช ซึ่งเป็นโครงการที่กระทรวงพัฒนาสังคมและความมั่นคงของมนุษย์ แจ้งให้สำนักงานพัฒนาสังคมและความมั่นคงของมนุษย์จังหวัดนครศรีธรรมราช ซึ่งเป็นหน่วยงานในพื้นที่ดำเนินการตามนโยบายรัฐบาลในการขับเคลื่อนเศรษฐกิจ ด้วยการนำเทคโนโลยีสารสนเทศการสื่อสารมาเป็นพื้นฐานการพัฒนาประเทศ ซึ่งจำเป็นต้องสร้างฐานข้อมูลขนาดมหาศาล Big Data โดยการบูรณาการด้านข้อมูล ดำเนินการพัฒนาระบบข้อมูลทางสังคมให้ครอบคลุมและเชื่อมโยงกลุ่มเป้าหมาย ตามภารกิจของกระทรวงการพัฒนาสังคมและความมั่นคงของมนุษย์ และพัฒนาเป็นระบบข้อมูลแผนที่ทางสังคมเพื่อรวบรวมการจัดเก็บข้อมูลผู้ประสบปัญหาทางสังคม และข้อมูลผู้ที่ได้รับการช่วยเหลือให้ครอบคลุมทุกเป้าหมายในทุกพื้นที่ ซึ่งในการจัดเก็บข้อมูล 

นายณรงค์ คงคำ รองปลัดกระทรวงการพัฒนาสังคมและความมั่นคงของมนุษย์ ได้ฝากย้ำหน่วยงานที่เกี่ยวข้องในการดำเนินการในเรื่องการจัดเก็บข้อมูล Social Map ให้ถือเป็นนโยบายเร่งด่วน ที่จะต้องเร่งดำเนินการ

ในส่วนของจังหวัดนครศรีธรรมราช ได้ดำเนินการตามนโยบายกระทรวงดังกล่าว ทั้งการจัดทำหนังสือประสานขอความร่วมมือไปยังในอำเภอทุกอำเภอ พร้อมแต่งตั้งคณะทำงาน ซักซ้อมแนวทางความเข้าใจ มอบหมายภารกิจ ให้ข้าราชการและเจ้าหน้าที่ที่รับผิดชอบ ลงพื้นที่ในการจัดเก็บข้อมูล ในแต่ละอำเภอโดยแบ่งจัดเก็บข้อมูล โดยในที่ประชุมวันนี้เจ้าหน้าที่แต่ละชุดที่ลงพื้นที่ในการจัดเก็บข้อมูลได้รายงานความก้าวหน้าในการจัดเก็บข้อมูล พร้อมระบุถึงปัญหาอุปสรรคจากการปฏิบัติงานบางพื้นที่ ยังคงไม่ให้ความสำคัญและความร่วมมือในการให้ข้อมูล